**24-тa учебна седмица Домашна работа – СЕДМИ клас.**

**Литература:**

Моля, прочетете одата „Опълченците на Шипка“ 11 Август 1877 от Иван Вазов на страница 144 в учебника по Литература**.**

**Моля, отговорете на следните въпроси:**

1. Какво е ода?
2. От кой поетичен цикъл е одата „Опълченците на Шипка“ ?
3. Колко смислови момента се открояват в творбата? Кои са те?
4. Кои са героите в произведението?
5. Попълнете таблицата:

|  |  |
| --- | --- |
| Думи и изрази, с които са назовани **опълченците** | Думи и изрази, с които са назовани **турците** |
| „младите дружини“ | „гъсти орди“ |
|  |  |
|  |  |
|  |  |
|  |  |
|  |  |
|  |  |

**Български език:**

***Да припомним!***

# I. Части на речта –всички думи в езика, разпределени в десет групи според заначението им.

# 1. Съществително име- назовава предмет (компютър, маса, стол, молив). 2. Прилагателно име- означава признак на предмет (нов, дървен, богат).      3. Числително име- назовава число, брой или поредност (*едно, три,* пети). 4. Местоимение- замества име *(аз, ти, мой, техен, ми,* твой). 5. Глагол- означава действие или състояние, свързано с лице или предмет (вървя, чета, играя, пея).

# 6. Наречие- назовава обстоятелствата, при които протича действието (*бързо, хубаво,* завинаги).

7. Съюз- свързва еднородни части в изречението или различни видове изречения (че, а, ама, ала, но,).  
8. Предлог- изразява смислови отношения в изречението (*в, с, към, до*, пред, зад, по).  
9. Частица- допълва или уточнява смисъла на изречението (ще, ли, се ,си).

10. Междуметие- изразява чувство или емоция (*ох, оху*, ех).

**II. Части на изречението**

1. **Подлог** - вършителят на действието; открива се с въпросите: Кой?, Коя?, Кое?, Кои?; подчертава се с една права линия.
2. **Сказуемо** - означава действие или състояние; открива се с въпросите: Какво прави? и Какво върши?; подчертава се с две прави линии.
3. ***Определение*** (съгласувано и несъгласувано) - открива се с въпросите: Какъв?, Каква?, Какво?, Какви? Чий?, Чия?, Чие?, Чии?; подчертава се с една вълнообразна линия.
4. ***Допълнение*** (пряко и непряко) - открива се с въпросите: Какво?, Каква?, Що?, Кого? Кому?; подчертава се с две прави линии и една пресечена.
5. ***Обстоятелствено*** ***пояснение*** (за място, за време, за начин, за количество и степен, за причина) - открива се с въпросите: За място - къде? За време - кога? За начин - как? За количество - колко? За причина — защо? Подчератва се с две прави линии и две пресечени.

**III. Синтактичен разбор**- Да направим синтактичен разбор, означава да определим ролята (службата) на думите в изречението, да открием начина, по който са свързани, за да предадат мисъл, чувство, настроение.)

***Синтактичен разбор***/ **Ред на операциите**

1. Определяме сказуемото

2. Определяме подлога

3. Определяме допълнението

4. Определяме обстоятелственото пояснение

5. Разглеждаме разширените части, за да открием определенията

6. Ако са останали думи или словосъчетания, които не сме определили, изясняваме си дали са вметнати думи и изрази, дали не сме пропуснали някое приложение, или сказуемно определение (приложението и сказуемното определение по своята същност са по-особени определения).

*Нови знания!*

**Обособени части в простото изречение.**

**Обособяване** – отделяне на дадена част на простото изречение от останалите негови части, за да се подчертае или изтъкне смисълът ѝ като особено важен.

**Обособените части** в устната реч се отделят от останалите с кратка

пауза, а в писмената реч – чрез запетая, или за означаване на по-дълга

пауза – с тире.

В простото изречение може да се обособяват **съгласувани определения**, **приложения** и **обстоятелствени пояснения.**

**Моля, направете упражненията на страница 82 в Работните Листове.**

**История:**

1. Изграждане на Княжество България.

Моля, отговорете на следните въпроси:

1. Какво знаете за „ Канцелария за гражданско управление“?
2. Кои за основните идеи на либералите и консерваторите?
3. Какво означава Kонституция?
4. Какви правомощия има княза?
5. Какви са отговорностите на Oбикновеното Народно Събрание и на Великото Народно Събрание?
6. Кой е първият български княз след Освобождението?
7. Коя е столицата на България?
8. Кога е назначено първото българско правителство, начело с Тодор Бурмов?
9. Моля, направете проучване на тема „Българският национален въпрос“.